Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató számítására
Paragraph Index: 851

2. Fogalmak Számlatípus / számlatípus-csoport A statisztikában szerepeltetendõ állományok azonosítására szolgáló – az üzleti számvitelben használt fõkönyvi számlához hasonló – kód és megnevezés. A „csoport” elnevezés arra utal, hogy az adatszolgáltatás adott számlatípus-csoportban nemcsak a saját, hanem más szektor (A–K) állományára is tartalmazhat adatot. Névérték Az értékpapíron feltüntetett (névleges) követelés / tartozás összege. A hitelek és betétek esetén a névérték a tõke (azaz a kamat és jutalék nélküli) tartozást / követelést fejezi ki. Nettó beszerzési érték A felhalmozott kamattal csökkentett, vásárláskor elérhetõ ár, amely piaci árváltozásból eredõ árfolyamkülönbözetet tartalmaz. Nettó eladási érték A felhalmozott kamattal csökkentett, eladáskor elérhetõ ár, amely piaci árváltozásból eredõ árfolyamkülönbözetet tartalmaz. Konzorciális, szindikált hitel Elnevezéstõl függetlenül (syndicated loan, club deal, loan participation stb.) konzorciális hitelnek kell tekinteni a bankok egy csoportja által a hitelfelvevõ részére nyújtott hiteleket. Az állományok lejárati tagolása − rövid – 1 évnél nem hosszabb – eredeti lejáratú, valamint − hosszú – 1 éven túli – eredeti lejáratú állományok A betét és kölcsön állományok elhatárolása A nem-rezidensekkel szembeni egyéb befektetések (betétek valamint kereskedelmi hitelek, kölcsönök és egyebek) állományai közül a betétek és kölcsönök állományai az alábbiak szerint különülnek el egymástól: − Betét: Hpt.-ben így meghatározott fogalom. A bankközi piacon pénzpiaci mûveletek végzése körében kihelyezett és felvett pénzösszegek betétként jelentendõk. − Kölcsön: pénzeszközök átengedése meghatározott idõre általában kamatfizetés ellenében. Rezidensek által külföldön és belföldön kibocsátott kötvények Külföldön kibocsátott kötvények között kell jelenteni a nyílt és zárt körben külföldön kibocsátott kötvényeket, abban az esetben is, ha az értékpapír ISIN kódja magyar. Belföldön kibocsátott kötvények között kell jelenteni a nyílt és zárt körben Magyarországon kibocsátott kötvényeket.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes